РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 06-2/241-15

1. септембар 2015. године

Б е о г р а д

ЗАПИСНИК

27. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ, ОДРЖАНЕ 27. МАЈА 2015. ГОДИНЕ

 Седница је почела у 9 часова и 15 минута.

 Седницом је председавала Александра Томић, председник Одбора.

 Поред председника, седници су присуствовали чланови Одбора: Драгољуб Зиндовић, Драгомир Карић, Владан Милошевић, Радмило Костић, Јелена Мијатовић, Ђорђе Чабаркапа, Новица Тончев и Владимир Маринковић.

 Седници су присуствовали заменици чланова Одбора: Милосав Милојевић (заменик члана Одбора Драгољуба Зиндовића), Нинослав Гирић (заменик члана Одбора Владана Милошевића), Слободан Перић (заменик члана Одбора Оливере Пауљескић).

 Седници нису присуствовали чланови Одбора: Зоран Пралица, Александар Јовичић, Оливера Пауљескић, Горан Ћирић, Иван Карић, Младен Грујић, Дејан Чапо и Енис Имамовић.

 Седници су, на позив председника, присуствовали: Жељко Сертић, министар привреде, Милун Тривунац, вршилац дужности помоћника министра привреде, Јелена Поповић, помоћник министра привреде, Љубомир Шубара, директор Агенције за приватизацију, Андријана Стојковић, виши правни саветник у Агенцији за приватизацију, Марко Обрадовић, посебни саветник министра привреде, Јован Петровић, руководилац Групе у Министарству привреде.

 На предлог председника, Одбор је једногласно утврдио следећи

Д н е в н и р е д

1. Разматрање Предлога закона о изменама и допунама Закона о приватизацији у појединостима, који је поднела Влада (број 011-1415/15 од 21. маја 2015. године);

2. Разматрање Предлога закона о изменама и допунама Закона о стандардизацији у појединостима, који је поднела Влада (број 011-648/15 од 13. марта 2015. године).

 Прва тачка дневног реда – **Разматрање Предлога закона о изменама и допунама Закона о приватизацији у појединостима**

Одбор је разматрао Предлог закона о изменама и допунама Закона о приватизацији у појединостима и поднео Извештај Народној скупштини.

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о приватизацији.

 Одбор је одлучио да предложи Народној скупштини да **прихвати** следеће амандмане:

- на члан 1, који су са исправком заједно поднели народни посланици Зоран Бабић и Александра Томић;

- на члан 2, који су заједно поднели народни посланици Зоран Бабић и Александра Томић;

- на члан 4, који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;

- на члан 5, који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;

- на члан 7, који су заједно поднели народни посланици Зоран Бабић и Александра Томић;

- на члан 12, који су заједно поднели народни посланици Зоран Бабић и Александра Томић.

 Одбор је одлучио да предложи Народној скупштини да **одбије** следеће амандмане:

- на члан 1, који су заједно поднели народни посланици Балша Божовић и Горан Ћирић;

- на члан 2, који је у истоветном тексту поднео народни посланик Зоран Живковић и поднео народни посланик Владимир Павићевић;

- на члан 2, који је поднео народни посланик Иван Јовановић;

- на члан 2, који су заједно поднели народни посланици Балша Божовић и Горан Ћирић;

- на члан 2, који су са исправком заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Биљана Хасановић-Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић;

- на члан 4, који су заједно поднели народни посланици Балша Божовић и Горан Ћирић;

- на члан 4, који су заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Биљана Хасановић-Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић;

- на члан 6, који су заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Биљана Хасановић-Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић;

- на члан 7, који је у истоветном тексту поднео народни посланик Зоран Живковић, поднео народни посланик Владимир Павићевић и заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Биљана Хасановић-Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић;

- на члан 10, који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;

- на члан 12, који су заједно поднели народни посланици Балша Божовић и Горан Ћирић;

- на члан 13, који је у истоветном тексту поднео народни посланик Зоран Живковић, поднео народни посланик Владимир Павићевић, заједно поднели народни посланици Балша Божовић и Горан Ћирић и заједно поднели народни посланици Борислав Стефановић, Гордана Чомић, Дејан Николић, Јован Марковић, Јована Јовановић, Александра Јерков, Наташа Вучковић, Весна Марјановић и Драган Шутановац;

- на члан 15, који је у истоветном тексту поднео народни посланик Зоран Живковић и поднео народни посланик Владимир Павићевић;

- на члан 17, који су заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Биљана Хасановић-Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић;

- на члан 18, који је у истоветном тексту поднео народни посланик Зоран Живковић, поднео народни посланик Владимир Павићевић, заједно поднели народни посланици Борислав Стефановић, Гордана Чомић, Дејан Николић, Јован Марковић, Јована Јовановић, Александра Јерков, Наташа Вучковић, Весна Марјановић и Драган Шутановац и заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Биљана Хасановић-Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић.

За известиоца Одбора на седници Народне скупштине одређена је Александра Томић, председник Одбора.

 Друга тачка дневног реда - **Разматрање Предлога закона о изменама и допунама Закона о стандардизацији у појединостима**

Одбор је разматрао Предлог закона о изменама и допунама Закона о стандардизацији у појединостима и поднео Извештај Народној скупштини.

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о стандардизацији.

 Одбор је одлучио да предложи Народној скупштини да **прихвати** следеће амандмане:

- на члан 3, који је у истоветном тексту поднео народни посланик Зоран Живковић и поднео народни посланик Владимир Павићевић;

- на члан 3, који су заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Биљана Хасановић-Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић;

- на члан 8, који је у истоветном тексту поднео народни посланик Зоран Живковић и поднео народни посланик Владимир Павићевић;

- на члан 8, који су заједно поднели народни посланици Мирослав Маркићевић и Велимир Станојевић;

- на члан 9, који су заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Биљана Хасановић-Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић.

 Одбор је одлучио да предложи Народној скупштини да **одбије** следеће амандмане:

- на члан 5, који су заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Биљана Хасановић-Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић;

- на члан 8, који су заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Биљана Хасановић-Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић;

- на члан 12, који су заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Биљана Хасановић-Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић.

 Жељко Сертић, министар привреде, захвалио се посланичким групама на активности исказаној кроз подношење амандмана током разматрања предложених закона. Изменама и допунама Закона о приватизацији, добиће се прецизније и боље дефинисане неке одредбе важне за завршетак процеса приватизације. Истакао је да медији објављују збуњујуће наслове и на тај начин стварају лошу атмосферу и апеловао на посланике да у својим срединама пренесу сазнања о значају завршетка процеса приватизације. Није лако никоме од радника који остају без посла. Међутим, за неке случајеве за државу је повољније да исплати отпремнине запосленима или им помогне да оснују своје фирме. Процес приватизације мора што пре да се заврши како би створили адекватан тржишни амбијент за успешно пословање привреде. Захвалио се на подршци и амандманима на законе и очекује циљану расправу на седници Народне Скупштине.

Народни посланик Новица Тончев, члан Одбора је похвалио идеју за увођење предмета „Предузетништво“ у средње школе, јер сматра да нема развоја и реформи без образовања. Истакао је да се у јавности могло прочитати да се испитује регуларност дипломе Драгана Стевановића, државног секретара Министарства привреде, коју је стекао на вишој школи у Сремским Карловцима и поводом тога поставио следећа питања:

- да ли ће, уколико се утврди да диплома није легално стечена, Драган Стевановић поднети оставку и да ли ће министар привреде затражити од Владе да га разреши;

- да ли је тачно, као што на сајту Министарства привреде пише, да Драган Стевановић тренутно завршава основне академске студије за пословно-индустријски менаџмент Универзитета Унион и како државни секретар постиже да полаже испите, пошто истовремено обавља функцију и спроводи реформе, како напредује школовање и када се очекује одбрана дипломског рада.

Сматра да је недопустиво да студент спроводи законе о приватизацији и стандардизацији.

 Поводом постављених питања, Жељко Сертић, министар привреде сматра да покрајинска инспекција треба да испита регуларност дипломе. Уколико се утврди да било који службеник на било који начин преварио државу сносиће последице. Поступак приватизације води Агенција за приватизацију, а у Министарству привреде постоје помоћници министра надлежни за процес приватизације. Истакао је да Драган Стевановић својим политичким и оперативним знањем доприноси раду Министарства привреде. Велики део разговора са предузећима и штрајкачима је он водио. Истакао је да ће свако ко прекрши закон бити санкционисан.

 У расправи, изражено је жаљење што се расправа о законима претворила у дијалог о дипломи државног секретара и да постоје институције које би требале да се баве тим питањем. Истакнуто је да Драган Стевановић има велико учешће и залагање за добијање посла „Симпа“ од стране „Хилтона“ из Црне Горе. Изнето је и да је некоректно причати о некоме ко није присутан и не може да се брани. Похваљен је рад Министарства привреде, али је дата и сугестија да се министарство боље организује када су у питању односи с јавношћу, посебно у погледу што ширег објављивања одређених интервјуа. Наведен је пример доброг интервјуа Љубомира Шубаре, директора Агенције за приватизацију у „Политици“, посебно дела који се односи на број синдикалних организација и угрожених радника, који није пропраћен у другим медијима.

У дискусији су учествовали Новица Тончев, Александра Томић, Владимир Маринковић, Владан Милошевић, Драгомир Карић и Жељко Сертић.

 За известиоца Одбора на седници Народне скупштине одређена је Александра Томић, председник Одбора.

 Седница је закључена у 10 часова.

 Саставни део овог записника чини обрађени тонски снимак седнице Одбора.

|  |  |
| --- | --- |
|  СЕКРЕТАРДушан Лазић |  ПРЕДСЕДНИК др Александра Томић |